Dobrý deň. Značka "name" slúži pre oficiálne pomenovanie daného objektu. Do "name" patrí napríklad názov ulice, obchodu, prevádzky atď. Do "name" nepatrí popis daného objektu.
Tým chcem povedať že name=bistro marína je v poriadku. V poriadku nie je name=miesto na posedenie a name=nové parkovacie miesta, lebo tam sa jedná o popis daného objektu, ktorý by mal byť vyjadrený inými značkami. Viac info o tom tu https://wiki.openstreetmap.org/wiki/Cs:N%C3%A1zvy

Taktiež ten kúsok vybetónovanej plochy s lavičkami by som asi parkom nenazval. Keďže už podľa názvu "miesto na posedenie" by tam viac patrilo pár bodov s amenity=bench a hneď by bolo vedieť že sa tam dá sedieť.

Hlavne ste ale pri mazaní ciest zmazali kus kanianskej cesty, takže kus obory je takpovediac odrezaný od sveta a to sa mi nezdá, že by tú cestu niekto zbúral.